小赭村

小赭村，是吴越绍兴市柯桥区华舍街道个一隻行政村。

小赭村东到稽山路，南到山阴路，西到湖安路，北到钱陶路。2017年个辰光，有1294份人家，4067個人，外地来做生意咾做生活个有大约25000個人。本村宋、缪、孟、吴、陆、孔、陈是大姓，還有蔡、方等小姓。

 历史沿革 
民国廿一年（1932年），属旌善乡，1949年属亭后乡，1956年，小赭成立农业生产合作社，1957年属柯岩乡，1961年属管墅人民公社。1983年管墅人民公社撤坏，建立管墅乡，1992年，管墅乡并进华舍镇，2001年华舍镇改称华舍街道，小赭行政村归华舍街道。

公社化运动个辰光，小赭村以连作为基层行政单位过，介咾有左（赭、左同音）一、左二、左三、左四、左五个地方叫法。1963年，左一自成一個大队，左二、左三成立胜利大队，左四、左五成立横江大队。1983年大队改称行政村。2001年，左一、横江、胜利三隻村坊合併成小赭行政村。小赭村原来有祝家溇、顾家溇、朝靴溇、陈家、孟家、麻车溇、陆家、前马、吴江塘下等靠四十个隻自然村。

2019年，小赭村整村拆迁。

 文物古蹟 
 赭川桥：來夯横江自然村，2021年”小赭村赭川桥“列爲绍兴市区历史建筑。
 三眼桥：來夯横江自然村，2021年”小赭村三眼桥“列爲绍兴市区历史建筑。

 参考资料 

Category:柯桥区村级行政区划
Category:华舍街道